kardosdrur/scandi-wiki huggingface dataset:
Emil Jørgensen (fodboldspiller)

Emil "Mille" Ludvig Peter Jørgensen (7. februar 1882 i Gentofte - 23. marts 1947 i Gentofte) var en dansk fodboldspiller.

Jørgensen spillede 1911-1912 fire landskampe for Danmark. Han debuterede, mod på England på Royal Park i London og han score et landsholdsmål mod Holland på Stockholms Stadion i semifinalen ved OL 1912. Han var også med til at tabe finalen mod Storbritannien. Han havde ikke været med i den første kamp, idet han ikke kunne få fri fra jobbet som rodemester ved Københavns Skattevæsen. En fornyet henvendelse til arbejdsgiveren gav resultat, og han fik lov til at tage til OL i Stockholm.
Han spillede sin sine sidste landskampe samme efterår mod Tyskland i Idrætsparken.
 
Jørgensen spillede i perioden 1901-1917 115 kampe og scorede 11 mål for B.93’s hold, som han vandt det danske mesterskab med 1916.

Jørgensen var sekretær for KBU fra 1915 og til sin død 32 år senere.

Eksterne henvisninger 
 B93s spillerprofiler 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Personer fra Gentofte
Olympiske sølvmedaljevindere fra Danmark
Deltagere for Danmark ved sommer-OL 1912
Vilhelm Nielsen (fodboldspiller)

Wilhelm Emil Nielsen (født 2. december 1899 i København, død 5. januar 1986 på Frederiksberg i København) var en dansk fodboldspiller.

Nielsen spillede på det KB-hold, som vandt det danske mesterskab 1925 og 1932.
Han spillede en landskamp for Danmark, det var mod på Finland på Århus Stadion 1925. Samme dag afviklede Københavns Boldspil-Union kampe i sin pokalturnering: B.1903-B.93 og AB-KFUM, hvorfor ingen spillere fra disse klubber blev udtaget.

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra København
NK Široki Brijeg

NK Široki Brijeg er en fodboldklub, der spiller i den bedste liga i Bosnien-Hercegovina.

Klubben blev stiftet i 1948 under navnet Mladost-Dubint, men skiftede i 1996 til det nuværende navn.

Klubben har vundet det bosniske mesterskab i 2004 og 2006 samt pokalturneringen i 2007.

Europæisk deltagelse 

Fodboldklubber i Bosnien-Hercegovina
Etableret i 1948
Henning Jensen (fodboldspiller, født 1910)

Henning Lauritz Børge Jensen (10. april 1910 i Horsens - 21. august 1992 i Charlottenlund) var en dansk fodboldspiller.

Henning Jensen var målmand på KB’s førstehold, som han vandt det danske mesterskab med i 1932. Han spillede tre landskampe for Danmark 1931-1932. Han debuterede mod på Holland i Idrætsparken, hvor han afløste en skadet Svend Jensen efter 62 minutter. Året efter spillede han sine to sidste landskampe mod Norge og Skotland.

Henning Jensen spillede periodevis højre innerwing for KB, som han med sin gode teknik spillede udmærket, trods han ellers var målmand. Kilde: Egil Nielsen "På mål for Danmark", side 14.

Henning Jensen tog eksamen på Statens Gymnastikinstitut i 1930 og var fra 1932 ansat på Ordrup Gymnasium - fra december 1959 som gymnasieoverlærer.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra Horsens
Tyge Trier

Tyge Trier (født 30. september 1962  i Vallekilde) er en dansk jurist og advokat.

Trier blev cand.jur. fra Københavns Universitet i 1986 og advokat med møderet for Landsretterne i 1989. Han var i mange år specialiseret i menneskerettigheder, og har også skrevet flere bøger om emnet. I dag arbejder han i det internationale advokatfirma Eversheds, ligesom han er tilknyttet Københavns Universitet som ekstern lektor i folke- og EU-ret. 

Blandt Triers mest omtalte sager er blødersagen, hvor en gruppe blødere under blodtransfusioner blev smittet med hiv. Trier bragte sagen op for Den Europæiske Menneskerettighedsdomstol og de danske myndigheder blev i 1996 dømt for langsom sagsbehandling. Den såkaldte grønjakkesag blev også ført af Trier. Her var journalisten Jens Olaf Jersild i Københavns Byret, Østre Landsret og Højesteret blevet dømt for diskrimination, idet han viderebragte racistiske udtalelser i et tv-program om de såkaldte grønjakker. I 1994 endte sagen for Menneskerettighedsdomstolen, der underkendte de danske domme. Trier fører den principielle retssag om Niels Holcks udlevering til Indien, hvor Hillerød Ret underkendte Justitsministeriets beslutning fra foråret 2010. Østre Landsret gav også Holck medhold i juni 2011 5-0 og Rigsadvokaten besluttede i juli 2011, at sagen var afsluttet og ministeriets afgørelse bortfaldet. Trier repræsenterer den afghanske krigsfange, der blev anholdt af Jægerkorpset i 2002 i Kandahar. Trier har arbejdet med mange sager angående journalister og medier og grænserne for ytringsfriheden, bl.a. disse er Peberholm-dommen om en journalist og to fotografer, der filmede en ulovlig miljøaktion, Berlingske Tidendes sag om Frank Grevils afsløringer fra efterretningstjenesten og lækagesagen om kildebeskyttelse.

Kilder 
 Forud for sin tid Kristeligt Dagblad 16. november 2002

Advokater fra Danmark
Faglitterære forfattere fra Danmark
Tyge
Dansksprogede forfattere fra Danmark
Personer i Kraks Blå Bog
Morten Jersild

Morten Jersild (21. september 1936 – 23. april 2009) var en dansk reklamemand, der spillede en stor rolle i udviklingen af holdningsbaseret markedsføring i Danmark. 

Jersild var oprindeligt jurastuderende ved Københavns Universitet, men sprang fra og begyndte hos bureauet WA Reklame/Marketing (i dag Young & Rubicam) i 1957. Han kom i 1961 til Thomas Bergsøe Reklame, hvor han var reklamechef og siden meddirektør. I 1969 blev han selvstændig med Morten Jersild A/S. 

Firmaet stod bag relanceringen af Dagbladet Børsen og i 1972 bag en storstilet kampagne for Folkebevægelsen mod EF, der advokerede for et nej til dansk EF-medlemskab. Han var en pioner i udviklingen af meningsannoncer, og stod bl.a. bag en kampagne, der havde til formål at ophæve fiskernes blokade i Esbjerg Havn, hvilket lykkedes. I 1980'erne stod han for Sundhedsstyrelsens aids-kampagne med enorme kondomer på bybusserne. I 1996 måtte Jersild erklære sig konkurs, men arbejdede senere for Kulturby 96 og var med til at udarbejde Livet er fedt-kamapgnen for Sundhedsstyrelsen.

Han udgav i 1993 erindringsbogen På kanten af reklame.

Morten Jersild er far til journalisten Jens Olaf Jersild.

Kilder
Mindeord: Et af de store fyrtårne fra reklamens guldalder er slukket  Bureaubiz 29. april 2009

Erhvervsfolk fra Danmark
Selvbiografer fra Danmark
Dansksprogede forfattere fra Danmark
Linfield F.C.

Linfield FC er en fodboldklub, der spiller i den bedste liga i Nordirland, IFA Premiership.

Med 48 mesterskaber er det den klub i hele verden, der har vundet flest titler.

Historiske slutplaceringer

Europæisk deltagelse

Referencer 

Fodboldklubber i Nordirland
Etableret i 1886
Belfast
OK-Q8

OK-Q8 AB er et svensk aktieselskab, som siden 1999 har drevet Sveriges største kæde af tankstationer, siden 2000 under varemærket OKQ8. Den ene halvdel af firmaet ejes af OK Ekonomisk förening, og den anden halvdel af det kuwaitiske, stajsejede olieselskab, Q8 (Kuwait Petroleum International), og driver de stationer, som OK hhv. Q8 tidligere drev hver for sig på de områder, hvor en fritstående OK-forening ikke kan fungere.

OKQ8 har 1,6 millioner medlemmer, ca. 2.000 ansatte, ca. 700 stationer i Sverige og 17,2 mia. i omsætning.

Brændstoftyper til salg på OKQ8-stationer 

 Blyfri 95
 Blyfri 98
 Diesel
 E85
 Alkylatbenzin
 Biogas
 Autogas (LPG)

Referencer

Eksterne henvisninger 

 Officielt websted

Tankstationer i Sverige
Detailvirksomheder fra Sverige
Etableret i 1999
Olieselskaber fra Sverige
Herlev Gymnasium og HF

Herlev Gymnasium og HF, oprettet som Herlev Statsskole, er et dansk gymnasium og hf-kursus, der er beliggende i Herlev. Skolen har ca. 800 elever og 100 ansatte.

Gymnasiet blev etableret som forsøgsgymnasium under navnet Herlev Statsskole i 1974. I 1986 ændredes navnet i forbindelse med amtsovertagelsen til Herlev Gymnasium.

Herlev Gymnasium og HF tilbyder aktiviteter såsom  idrætsdag, musical, fester, cafeer, foruden mulighed for  frivillig idræt. Desuden afholdes der studieture i 2.g og 2. hf.

Gymnasiet ledes som andre gymnasier af en bestyrelse. Dekan fra Professionshøjskolen UCC Tove Hvid Persson er formand.

Oprettelse som statsligt forsøgsgymnasium

Studieretninger på Herlev Gymnasium og HF 
Herlev Gymnasium og HF tilbyder 11 forskellige STX linjer, alle af tre 3 års varighed.                                                
Studieretning 1: Naturvidenskab i udvikling. Matematik A, Fysik B og Kemi B.
Studieretning 2: naturvidenskab, krop og bevægelse. Matematik A, Idræt B, Biologi B og Fysik B.
Studieretning 3: Bioteknologi. Bioteknologi A, Matematik A og Fysik B.
Studieretning 4: Geovidenskab. Geovidenskab A, Matematik A og Kemi B.
Studieretning 5: Mennesket-biologi og psykologi. Biologi A, Matematik B og psykologi C.
Studieretning 6: Teknologi, samfund og kultur. Samfundsfag A, Matematik B og Fysik B.
Studieretning 7: Sprog og samfund. Samfundsfag A, Engelsk A og Matematik B.
Studieretning 8: Sprog, samfund og medier. Engelsk A, Samfundsfag B og mediefag B.
Studieretning 9: Sprog, samfund og Musik. Engelsk A, Musik A og Samfundsfag B.
Studieretning 10: Samfund, psykologi og sprog. Engelsk A, Samfundsfag B og Psykologi B.
Studieretning 11: En verden af sprog. Engelsk A, Spansk A og Samfundsfag B.          

Derudover tilbydes der en 4-årig uddannelse for sportsudøvere der er støttet af Team Danmark.    

Udover disse 11 linjer, tilbydes der også 2 HF-linjer, begge af 2 års varighed:  Det almene forløb og et samfund-individ forløb. Der starter hvert år 4 HF klasser på skolen.

Faciliteter og område 
Gymnasiet er beliggende på parcelhusvejen Højsletten i Herlev. Hovedbygningen består af to etager og både rummer bl.a. kantine og auditorium.

Kendte studenter 
 1980: Søren Jacobsen, tv-meteorolog (Herlev Statsskole)
 1984: Ask Rostrup, tv-journalist (Herlev Statsskole)
 Ditte Hansen, skuesspiller
 1991: Dennis Ritter, tv-journalist

 1994: Thomas Gyldal Petersen, borgmester, Herlev
 1999: Niclas "Nik" Petersen, popsanger fra popduen Nik og Jay
 2001: Hjalte Nørregaard, fodboldspiller

Referencer

Eksterne henvisninger 
 Herlev Gymnasium og HF's hjemmeside

Etableret i 1974
Gymnasier i Danmark
Gymnasium og HF
Subsistenslandbrug

Subsistenslandbrug er selvforsynende landbrug, hvor landmændene kun dyrker mad nok til at kunne brødføde deres egne familier og eventuelt lokalområdet med fødevarer og materialer til byggeri og redskaber. Subsistenslandbruget adskiller sig således fra kommercielt landbrug, som vi kender det blandt andet i Danmark, hvor hele eller størstedelen af produktionen sælges.

Det er alene egne behov, og ikke markedspriserne, der afgør, hvilke afgrøder der skal dyrkes, og hvilke dyr der skal opdrættes.

Subsistenslandbrug er almindeligt i store dele af Afrika samt i mange lande i Asien og Latinamerika. Blandt andet baserer lande som Mozambique og Uganda sig i høj grad på subsistenslandbrug.

Landbrug
FK Inter Bratislava

FK Inter Bratislava er en slovakisk fodboldklub baseret i Bratislava. Klubben har i dag hjemmebane på stadionet i Stupava og spiller i den næstbedste slovakiske liga efter at være rykket op efter sæsonen 2016-17.

Kluben blev grundlagt i 1940 af rafinaderiet Apollo, og efter afslutningen af 2. verdenskrig blev klubben en af de dominerende i tjekkoslovakisk fodbold under bl.a. navnet TJ Internacionál Slovnaft Bratislava. Mellem 1962 og 1993 tilbragte klubben 29 ud af 31 sæsoner i den bedste tjekkoslovakiske liga, hvor den blev nr. 2 to gange i 1970'erne og vandt pokalturneringen tre gange. (1983–84, 1987–88 og 1989–90). Klubben levere flere spillere til Tjekkoslovakiets landshold. I 1976 deltog klubbens spillere Jozef Barmoš, Ladislav Jurkemik og Ladislav Petráš på det tjekkoslovakiske hold, der vandt Europamesterskabet, og fire år senere deltog Barmoš og Jurkemik på holdet, der fik bronze ved EM i 1980. Efter opløsningen af Tjekkoslovakiet blev klubben en dominerende klub i den nye slovakiske liga. Klubben vandt det slovakiske mesterskab i 2000 og 2001, samt pokalturneringen i 1984, 1988, 1990, 1995, 2000 og 2001.

I 2009 fik klubben imidlertid økonomiske problemer, hvilket fik klubbens ejer til i juni 2009 at sælge klubbens licens til FK Senica. Dette betød, at Inter Bratislavas professionelle spillere skiftede til Senica, hvorimod ungdomsholdene fortsatte i Inter Bratislava Civic Association, der var blevet stiftet af klubbens fans.

Et førstehold for seniorspillere blev etableret i sæsonen 2010–2011, hvor klubben indtrådte i den 6. bedste slovakiske række. Klubbens måtte flytte sin hjemmebane fra det store Štadión Pasienky, som klubben havde spillet på siden 1967 til det langt mere ydmyge Štadión Drieňová ulica. Efer fire sæsoner skiftede hjemmebanen til Štadión ŠKP Inter Dúbravka i 2014. Efter sæsonen skiftede førsteholdet til Stadion Drieňová ulica, hvorimod ungdomsholdene fortsat spiller på Stadium ŠKP Inter Dúbravka.

Europæisk deltagelse

Klubbens navn 
 1945–1962 ŠK Apollo
 1962–1965 Slovnaft Bratislava
 1965–1992 Internacionál Bratislava
 1992–2004 FK AŠK Inter Slovnaft Bratislava
 2004–2009 FK Inter Bratislava

Weblinks 
 FK Inter Bratislava hjemmeside  (slovakisk)

Noter 

Fodboldklubber i Slovakiet
Etableret i 1940
Bratislava
Hanne Skak Jensen

Hanne Skak Jensen (født 28. april 1986 i Skanderborg) er en dansk tidlligere professionel tennisspiller, der på sin karrieres højdepunkt var rangeret som nr. 2 i Danmark efter Caroline Wozniacki. Jensen indstillede karrieren i februar 2010.

Skak Jensen vandt i 2009 DM i både damesingle og damedouble (med Karina Jacobsgaard).

Eksterne henvisninger 

 Hanne Skak Jensens blog

Personer fra Skanderborg Kommune
Personer fra Skanderborg
Tennisspillere fra Danmark
Tennisspillere fra KB Tennis
Virgohoben

Virgohoben er en hob af galakser, som befinder sig i en afstand af omkring 59 ± 4 millioner lysår (18,0 ± 1,2 Mpc)
fra Jorden i stjernebilledet Jomfruen (latin: Virgo). Hoben består af omkring 1.300 (og måske op til 2.000) galakser, og hoben er centrum i den meget større Virgo-superhob, i hvis udkant den lokale gruppe og dermed Mælkevejen befinder sig. Virgohobens masse er anslået til 1,2 M☉, regnet ud til en afstand af otte grader fra hobens centrum, dvs. svarende til en radius på omkring 2,2 Mpc.

Mange af de klareste galakser i hoben som f.eks. den gigantiske elliptiske galakse Messier 87 blev opdaget i slutningen af 1770erne og begyndelsen af 1780'erne og medtaget i Charles Messiers  katalog over ikke-kometagtige objekter. Messier betegnede dem som tåger uden stjerner, og deres sande natur blev ikke forstået før i 1920'erne.

Hobens maksimale udstrækning ligger inden for en bue på 8 grader med centrum i stjernebilledet Jomfruen, og mange af hobens galakser er synlige med et lille teleskop.

Der er en temmelig heterogen blanding af spiralgalakser og elliptiske galakser i hoben. Status i 2004 er, at spiralgalakserne menes at ligge fordelt i en aflang sfæroide, hvis længde er omkring 4 gange større end dens bredde, og som strækker sig i synsretningen fra Mælkevejen. De elliptiske galakser er mere koncentreret i hobens midte. 

I hoben findes der i det mindste tre selvstændige subgrupper, centreret om galakserne M87, M86 og M49. Af disse er den førstnævnte den dominerende med en masse på omkring 1014 solmasser, hvilket nogenlunde er en størrelsesorden mere end de to andre subgrupper. 

Hobens store masse fremgår af den store pekuliarhastighed, som mange af dens galakser har: I nogle tilfælde helt op til 1.600 km/sek i forhold til hobens centrum. 

Da Virgohoben er en del af af Virgo-superhoben, betyder dens store masse og deraf følgende tyngdevirkning, at nærliggende galakser bremses. Den lokale gruppes hastighed væk fra superhoben sænkes derved med omkring ti procent.

Se også 
 Comahoben, en anden stor galaksehob i nærheden
 Fornaxhoben, en mindre galaksehob i nærheden

Eksterne henvisninger 
 Virgohoben på et Atlas over universet.
 Hjemmeside for California Institute of Technology om Virgohoben.
 Heron Island Proceedings .
 The Virgo Cluster of Galaxies, SEDS Messier-sider.

Kilder 

Virgo-superhoben
Gitta-Maria Sjöberg

Gitta-Maria Sjöberg (født 25. juli 1957 i Trollhättan) er en svensk sopran, der er solist på Det Kongelige Teater. Hun har optrådt overalt i verden og har en særlig tilknytning til Bornholm, hvor hun optræder sammen med sine kolleger bornholmeren Niels Jørgen Riis og kongelig kammersanger Stig Fogh Andersen.

Hun blev den 25. juni 2012 æreskunstner i Østermarie og fik opkaldt Gitta-Maria Sjöbergs Gang efter sig. En række andre æreskunstnere som fx Tina Kiberg, Svend Asmussen, Jesper Klein, Seamus Heaney og Per Arnoldi har fået en vej eller lignende opkaldt efter sig og har deltaget i festspillene i byen.

Sjöberg studerede i Aarhus og København og blev uddannet på Operaskolen i København i 1988. Allerede i slutningen af uddannelsen debuterede hun i rollen som Mimi i Giacomo Puccinis La Bohème på Det Kongelige Teater. Hun har spillet roller som Madame Butterfly i operaen af samme navn, titelrollen i Carmen og Tosca, Elisabeth i Don Carlos, Sieglinde i Ringen, Eurydike i Orfeus og Eurydike, Brangäne i Tristan og Isolde og Kostelnicka Buryjovka i Jenufa. På udenlandske scener har hun blandt andet spillet Madame Butterfly i Bonn og Düsseldorf og på Kungliga Operan i Stockholm samt Sieglinde på Dalhalla.

Den 20. januar 2013 afholdt hun 25 års jubilæumskoncert i Den Kongelige Opera, hvor hun fremførte et potpourri fra sin karriere. Hun modtog ved den lejlighed Torben Anton Svendsens legat på 25.000,- kr. I 2013 blev hun formand for bestyrelsen for Vänföreningen Birgit Nilsson Sällskapet.

Privat 
Gitta-Maria Sjöberg er gift med kollegaen Matti Borg, hvis far, Kim Borg, underviste dem begge i sang.

Referencer

Noter

Eksterne kilder/henvisninger
 Det Kongelige Teater: Gitta-Maria Sjöberg 
 Gitte-Maria Sjöbergs egen hjemmeside www.gittamaria.com

Sangere fra Sverige
Personer fra Trollhättan
Personer i Kraks Blå Bog
Sopraner
Have a Cigar

"Have a Cigar" er det tredje nummer på Pink Floyds album Wish You Were Here fra 1975. Nummeret kommer efter "Welcome to the Machine" og åbnede side 2 på den originale LP.

Pink Floyd sange
Singler fra 1975
Another Brick in the Wall

Another Brick in the Wall er titlen på tre sange, der er variationer over samme grundlæggende tema, på Pink Floyds rockopera fra 1979, The Wall, med henholdsvis Part I (arbejdstitel: Reminiscing), Part II (arbejdstitel: Education) og Part III (arbejdstitel: Drugs), alle skrevet af Pink Floyds bassist, Roger Waters. Det er blevet en af Pink Floyds mest kendte sange.

Sangenes ikoniske guitar riff optræder som en tilbagevendende melodi, ikke kun i de tre "Another Brick" sange, men også i andre sange fra The Wall, mest prominent i "Hey You" og "The Trial".

Plot 

Lige som de øvrige sange på The Wall, fortæller hver udgave af Another Brick in the Walls en delen af historien om rockstjernen Pink.

Part I 
Pink er nu et barn i førskole-alderen, og han indser, at hans far er død. Pink, sønderknust over denne opdagelse, begynder at bygge sin mur.

Part II 
Efter at have været blevet latterliggjort af sin lærer fantaserer Pink om at begå oprør sammen med de andre elever.

Part III 
I raseri over sin kones utroskab beslutter Pink sig for at gøre sin mur færdig.

Pink Floyd sange
Singler fra 1979
Hans Krarup Andreasen

Hans Peter Krarup Andreasen med dæknavn Mogens (13. september 1913 i Sejs ved Silkeborg-21. februar 1945 i Aalborg) var en skovarbejder og kommunist som under besættelsen var den første danske modstandsmand, søn af Josef Andreas Krarup Andreasen og Elvine Margrethe Bjørnholt f. Jensen.

Krarup Andreasen lavede sin første aktion 9. april 1940. Efter mørkets frembrud bortførte han en projektør fra et tysk luftværnbatteri nær Silkeborg, hvorefter han gravede den ned. Da tyskerne begyndte at bygge en radarstation i Hørbylunde Bakker på den anden side af Silkeborg, besluttede han sig at stoppe det. Hver aften hældte han syre i stålkablerne der forankrede stationens tårn til jorden. Til sidst bristede et af kablerne, og tårnet styrtede sammen.

I begyndelsen arbejdede han på egen hånd, men i løbet af de næste par år blev hans brødre, Niels som blev leder af sabotagegruppen Øst og Ulrik, også aktive i arbejdet, som primært bestod af jernbanesprængninger.

Krarup Andreasen var medlem af en af de jyske likvideringsgrupper, de såkaldte L-grupper, som fra efteråret 1942 blev oprettet under ledelse af politibetjenten Einar Sørensen, med dæknavn Leif. Gruppernes opgave var at udføre likvideringer af stikkere og andre mistænkelige personer over hele Jylland. Krarup Andreasen og Svend Ulrich Petersen likviderede 12. august 1942 kriminalassistent Peder Ole Pedersen Sandhøj, der aktivt samarbejde med Gestapo i Århus. Krarup Andreasen gik under jorden i efteråret 1944 og måtte i januar 1945 flygte til Aalborg,

Krarup Andreasen døde 21. februar 1945, men oplysningerne om årsagen til hans død er modstridende; det har nævnts at han blev skudt under en Gestapo aktion i Aalborg, men også at han begik selvmord i forbindelse med tysk forsøg på at arrestere ham under aktionen.

I følge vennen, Vagn Nørlund Christensen, som opholdt sig i et rum ved siden af Hans' rum på aktionsaftenen, så hørte han Hans skyde sig selv. De 2 kammerater havde på forhånd aftalt, at de ville hellere skyde sig selv, end at lade sig tage til fange af tyskerne. I følge Christensen, hørte han en serie skud blive affyret igennem døren inde fra Hans' værelse og ud mod Gestapo-folkene, efterfulgt at en kort pause, yderligere efterfulgt af ét sidste skud – som Christensen selv beretter, så var han da klar over, at Hans havde skudt sig selv med pistolens sidste patron. 

På Silkeborg Kirkegård findes en mindesten for Hans Krarup Andreasen og Svend Ulrik Pedersen, der også døde ved aktionen Aalborg. Der findes også en mindesten for Hans Krarup Andreasen i Nordskoven i Silkeborg .

Referencer

Eksterne henvisninger 
 
Modstandsdatabasen – Hans Krarup Andreasen

Modstandsfolk fra Danmark
Kommunister fra Danmark
Personer der har begået selvmord
Thomas Bickham

Thomas Bickham, også kendt som Tomboy (født 29. marts 1975 i Værløse), er en dansk drag queen, stylist, frisør, designer og tv-personlighed.

Bickham er oprindeligt uddannet beklædningsoperatør, men begyndte allerede som 19-årig at optræde som drag queen. Han har bl.a. medvirket i tv-programmerne Big Brother VIP, Hit med sangen og De Fantastiske 5, ligesom han har spillet med i flere tv-reklamer. Under navnet Tomboy udgav han i 2006 et album. 

Landsforeningen for Bøsser og Lesbiske kårede ham i 2003 til Årets Homo for hans optræden i Big Brother VIP.

Kilder og eksterne henvisninger
 
 
 Fra dragqueen til kirkesanger Kristeligt Dagblad 15. oktober 2008 

Frisører fra Danmark
Designere fra Danmark
Sangere fra Danmark
Personer fra Værløse
Deltagere i Big Brother (Danmark)
Drag queens
Jason Robards

Jason Nelson Robards, Jr. (født 26. juli 1922 i Chicago, Illinois, USA, død 26. december 2000 i Bridgeport, Connecticut, USA) var en amerikansk filmskuespiller.

Han var ledende Broadway-skuespiller fra 1956, og filmdebuterede i 1959. På film har han medvirket i The St. Valentine's Day Massacre (Chicago-massakren, 1967; som Al Capone), Hour of the Gun (Seksløberens time, 1967), Once Upon a Time in the West (Vestens hårde halse, 1968), All the President's Men (Alle præsidentens mænd, 1976; birolle-Oscar) og Julia (1977; som Dashiell Hammett). Han spillede milliardæren Howard Hughes i Melvin and Howard (Melvin og Howard, 1980).

Eksterne henvisninger 

 
 

Skuespillere fra Illinois
Filmskuespillere fra USA
Teaterskuespillere fra USA
Personer fra Chicago
Oscar for bedste mandlige birolle